PREDLOG ODLUKE

Tačka 2.

Na osnovu čl. 457. i čl. 329. Zakona o privrednim društvima („Sl.glasnik RS“, br. 36/11, 99/11 i 83/14), skupština Akcionarskog društva za održavanje dimovodnih i ložišnih uređaja „Dimničar“ Beograd je na sednici održanoj 05.12.2016. godine, donela

**ODLUKU**

 I

Odoborava se vršenje posebne revizije poslovanja Akcionarskog društva za održavanje dimovodnih i ložišnih uređaja „Dimničar“ Beograd, Deligradska 26, MB 07037899, za period od 01.01.2013. do 31.12.2015. godine u pogledu utvrđivanja da li je društvo sticalo ili raspolagalo imovinom velike vrednosti u datom periodu te, ako jeste, utvrđivanje vrednosti i uslova pod kojim je vršeno sticanje ili raspolaganje imovinom velike vrednosti u smislu čl. 470. Zakona o privrednim društvima.

II

Posebna revizija će se sprovesti u skladu sa čl. 459-461. Zakona o privrednim društvima u cilju utvrđivanja činjenica da li je u navedenom periodu bilo sticanja ili raspolaganja imovinom velike vrednosti u smislu čl. 470. Zakona o privrednim društvima, pravni osnov, vrednosti i uslovi pod kojima je vršeno sticanje i raspolaganje imovinom velike vrednosti.

III

Posebnu reviziju sprovešće ovlašćeni i nezavisni revizor – privredno društvo za reviziju Privredni savetnik - Revizija doo iz Beograda, Kneginje Zorke 96, MB 17200569, po ceni od 50.000,00 dinara + PDV, o trošku društva.

IV

Revizija će se sprovesti u roku od 15 dana od donošenja ove odluke, u kom roku je imenovani revizor dužan da društvu dostavi izveštaj.

V

Ova odluka stupa na snagu danom donošenja.

 Predsednik skupštine akcionara: